**Ministru kabineta noteikumu projekta** „**Grozījumi Ministru kabineta 2016. gada 19. aprīļa noteikumos Nr. 249**„**Darbības programmas** „**Izaugsme un nodarbinātība” 8.1.3. specifiskā atbalsta mērķa** „**Palielināt modernizēto profesionālās izglītības iestāžu skaitu” īstenošanas noteikumi”” sākotnējās ietekmes novērtējuma ziņojums**

**(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  | Tiesību akta projekta mērķis ir noteikt, ka 8.1.3.specifiskā atbalsta finansējuma saņēmēji tiem piešķirto augstas gatavības projektu finansējumu, kas saistīts ar Covid-19 krīzes pārvarēšanu un ekonomikas atlabšanu, var iekļaut projekta kopējās izmaksās kā neattiecināmās izmaksas.Tiesību akta projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2016.gada 19.aprīļa noteikumos Nr. 249 „Darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma 20.panta 13.punktu, kā arī lai sekmētu Ministru kabineta 2021.gada 18.marta sēdes protokollēmuma (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – protokols Nr.28 42.§) 2.punktā Izglītības un zinātnes ministrijas profesionālās izglītības un Kultūras ministrijas profesionālas vidējās kultūrizglītības iestādēm atbalstītā papildu finansējuma piešķīruma augstas gatavības projektu, kas saistīti ar Covid-19 krīzes pārvarēšanu un ekonomikas atlabšanu (turpmāk – augstas gatavības projekti), īstenošanai savlaicīgu un kvalitatīvu izmantošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta 2016. gada 19. aprīļa noteikumi Nr. 249 „Darbības programmas „Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi” (turpmāk – noteikumi Nr.249) nosaka kārtību, kādā īsteno darbības programmas „Izaugsme un nodarbinātība” prioritārā virziena „Izglītība, prasmes un mūžizglītība” 8.1.3. specifisko atbalsta mērķi „Palielināt modernizēto profesionālās izglītības iestāžu skaitu” (turpmāk – 8.1.3.specifiskais atbalsts), cita starpā nosakot plānoto izmaksu veidus, tai skaitā, neattiecināmās izmaksas. Saskaņā ar noteikumu Nr. 249 24.1 punktā noteikto, tikai finansējuma saņēmējs, kas ir noteikumu Nr. 249 14. punktā noteiktā labuma guvēja dibinātājs (pašvaldība), izmaksas, kas, īstenojot projektu, pārsniedz noteikumu Nr.249 [15.](https://likumi.lv/ta/id/281827#p15) punktā labuma guvējam noteikto maksimālo plānoto kopējo attiecināmo finansējumu, var iekļaut projekta kopējās izmaksās kā neattiecināmās izmaksas un segt tās no saviem līdzekļiem. Finansējuma saņēmējiem, kas ir Izglītības un zinātnes ministrijas vai Kultūras ministrijas padotības iestādes, neattiecināmo izmaksu iekļaušana projekta kopējās izmaksās nav pieļaujama.Izglītības un zinātnes ministrija sadarbībā ar Kultūras ministriju izpildot Ministru kabineta 2021.gada 23.februāra sēdes protokollēmuma (prot. Nr. 19 9.§) „Informatīvais ziņojums „Par pieejamiem finanšu resursiem valsts budžeta programmā „Līdzekļi neparedzētiem gadījumiem” Covid-19 ierobežošanas vienreizēju pasākumu finansēšanai 2021.gadā un to izlietojumu, valsts parāda un plānotā deficīta līmeni”” 5.punktā noteikto, sagatavoja un iesniedza Finanšu ministrijā priekšlikumus ekonomikas atlabšanas pasākumiem Covid-19 vīrusa radītās krīzes Latvijā mazināšanai, cita starpā rosinot piešķirt papildu finansējumu profesionālās izglītības un profesionālās vidējās kultūrizglītības iestāžu tīkla turpmākai modernizācijai (turpmāk – investīciju priekšlikums), īstenojot augstas gatavības projektus. Savukārt ar protokola Nr.28 42.§ 2.punktu ir atbalstīts papildu finansējuma piešķīrums augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – tabula Nr.1). Atbilstoši informatīvā ziņojuma tabulā Nr.1 norādītajai informācijai un atbilstoši investīciju priekšlikumam Izglītības un zinātnes ministrija pieprasījusi līdzekļus 12 723 588 *euro* apmērā astoņām Izglītības un zinātnes ministrijas profesionālās izglītības iestādēm. Kultūras ministrija pieprasījuši līdzekļus 5 177 737 *euro* apmērā divām Kultūras ministrijas profesionālās vidējās kultūrizglītības iestādēm (atbilstoši investīciju priekšlikumam). Saskaņā ar protokola Nr.28 42.§ 6. punktu augstas gatavības projektu īstenošanai piešķirtais finansējums jāizlieto un projektu mērķi jāsasniedz līdz 2022.gada beigām, t.sk., ievērojot minētā protokola 4. punktā noteikto, ka tiek atbalstīti augstas gatavības projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums, vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai.Augstas gatavības projektu investīcijas ir nepieciešamas un būtiski papildinošas līdzšinējām 8.1.3.specifiskā atbalsta ietvaros veiktajām investīcijām. Septiņās no astoņām Izglītības un zinātnes ministrijas padotībā esošām profesionālās izglītības iestādēm un divās Kultūras ministrijas padotībā esošās profesionālās vidējās kultūrizglītības iestādēs tās plānots izmantot 8.1.3.specifiskā atbalsta ietvaros līdztekus plānotajiem veicot tos darbus, kuri daļēji vai pilnībā tika izslēgti no 8.1.3.specifiskā atbalsta projektiem, jo būvdarbu iepirkumos būvniecības izmaksu krasā pieauguma rezultātā tiem nebija pietiekams finansējums. Vienlaikus to prioritārā nozīme profesionālās izglītības un profesionālās vidējās kultūrizglītības iestāžu stratēģisko attīstības mērķu kontekstā ir saglabājusies un augstas gatavības projektu investīcijas šo objektu pabeigšanai nodrošinās mācību un koplietošanas infrastruktūras pilnu pabeigtību esošo metodisko jomu un īstenoto izglītības programmu kontekstā. Vienlaikus augstas gatavības projektu finansējuma sasaiste ar 8.1.3.specifiskā atbalsta projektiem nodrošinās abu finansējuma avotu caurskatāmību un izsekojamību, kā arī sekmēs protokola Nr.28 42.§ 6.punktā augstas gatavības projektu īstenošanai piešķirtā finansējuma izlietošanu un projektu mērķu sasniegšanu līdz 2022.gada beigām.Augstas gatavības projektu investīciju uzraudzība notiks saskaņā ar protokola Nr.28 42.§ 3.punktā noteikto, ka ministrijām, kurām piešķirts papildu finansējums ar Covid-19 krīzes pārvarēšanu un ekonomikas atlabšanu saistītu augstas gatavības projektu īstenošanai, līdzekļu izlietošanā ievērot Likuma par budžetu un finanšu vadību 46.panta pirmajā daļā noteikto, ka budžeta finansētu institūciju, budžeta nefinansētu iestāžu un pašvaldību, kā arī kapitālsabiedrību, kurās ieguldīta valsts vai pašvaldību kapitāla daļa, vadītāji ir atbildīgi par šajā likumā noteiktās kārtības un prasību ievērošanu, izpildi un kontroli, kā arī par budžeta līdzekļu efektīvu un ekonomisku izlietošanu atbilstoši paredzētajiem mērķiem.Pamatojoties uz iepriekš minēto, noteikumu projekts paredz papildināt noteikumus Nr. 249 ar 24.2 un 24.3 punktu, kas nosaka, ka 15.1.1., 15.1.2., 15.1.3., 15.1.9., 15.1.13., 15.1.14., 15.1.19., 15.2.1. un 15.2.4. apakšpunktā minētie projektu iesniedzēji kā neattiecināmās izmaksas 8.1.3.specifiskā atbalsta projekta kopējās izmaksās var iekļaut tiem piešķirto augstas gatavības projektu finansējumu, kas saistīts ar Covid-19 krīzes pārvarēšanu un ekonomikas atlabšanu. | . |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija kā Eiropas Savienības struktūrfondu atbildīgā iestāde (turpmāk – atbildīgā iestāde).  |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Profesionālās izglītības kompetences centrs „Rīgas Valsts tehnikums”, valsts sabiedrība ar ierobežotu atbildību „Rīgas Tūrisma un radošās industrijas tehnikums”, Rīgas Mākslas un mediju tehnikums, Profesionālās izglītības kompetences centrs „Liepājas Valsts tehnikums”, Kuldīgas Tehnoloģiju un tūrisma tehnikums, Rēzeknes tehnikums, Rīgas Stila un modes tehnikums, Profesionālās izglītības kompetences centrs „Nacionālā Mākslu vidusskola” un Profesionālās izglītības kompetences centrs „Liepājas Mūzikas, mākslas un dizaina vidusskola”, Valsts izglītības attīstības aģentūra kā Izglītības un zinātnes ministrijas profesionālās izglītības iestāžu sadarbības partneris 8.1.3.specifiskā atbalsta projektu īstenošanā, Centrālā finanšu un līgumu aģentūra (turpmāk – sadarbības iestāde). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums netieši sekmē tautsaimniecības attīstību, sekmējot modernizētās infrastruktūras racionālu un efektīvu izmantošanu. |
| 3. | Administratīvo izmaksu monetārs novērtējums | Noteikumu projektam nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Augstas gatavības projektu finansējumam par kopējo summu 15 356 777 *euro* apmērā, kas piešķirts Izglītības un zinātnes ministrijai un Kultūras ministrijai saskaņā ar protokola Nr.28 42.§ 2. punktā noteikto atbilstoši informatīvā ziņojuma tabulai Nr.1, šajā noteikumu projektā un anotācijā ir informatīvs raksturs un tas neradīs dubultu ietekmi uz valsts budžetu. Vēršam uzmanību, ka šajā norādītajā finansējumā nav iekļauts Izglītības un zinātnes ministrijas profesionālās izglītības iestādei - Daugavpils Būvniecības tehnikumam indikatīvi plānotais finansējums, jo tehnikums augstas gatavības projektu īstenos nesaistīti ar 8.1.3. specifisko atbalstu.Augstas gatavības projekta finansējuma saņēmējam noteiktais finansējums pa gadiem tiks piešķirts ar Ministru kabineta rīkojumu pēc protokola Nr.28 42.§ 8.punktā minētā nosacījuma izpildes - atbilstoši faktiski nepieciešamajam apmēram, ņemot vērā iepirkuma rezultātus. Izglītības un zinātnes ministrijas profesionālās izglītības iestādēm finanšu līdzekļu piešķīrums augstas gatavības projektu (atbilstoši 1.pielikumam) īstenošanai  2021.gadā tiks veikts no valsts budžeta programmas „Līdzekļi neparedzētiem gadījumiem”, 2022.gadā no budžeta apakšprogrammas 02.01.00 „Profesionālo izglītības programmu īstenošana”. Savukārt Kultūras ministrijas profesionālās vidējās kultūrizglītības iestādēm finanšu līdzekļu piešķīrums augstas gatavības projektu īstenošanai 2021. gadā tiks veikts no valsts budžeta programmas „Līdzekļi neparedzētiem gadījumiem”, 2022.gadā no budžeta apakšprogrammas 22.03.00 „Kultūras infrastruktūras attīstība”.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Papildus finansējums no valsts budžeta līdzekļiem nebūs nepieciešams. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalībasun komunikācijas aktivitātes saistībā ar projektu | Sabiedrības pārstāvjiem nodrošināta iespēja līdzdarboties noteikumu projekta izstrādē sniedzot atzinumu un viedokli par noteikumu projektu, kas 2021.gada 26.aprīlī ievietots Izglītības un zinātnes ministrijas tīmekļa vietnē: <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti> .Mērķgrupām ir sniegta informācija par plānotajām izmaiņām.  |
| 2. | Sabiedrības līdzdalība projektaizstrādē | Sabiedrības līdzdalība noteikumu projekta izstrādē nodrošināta, ievietojot noteikumu projektu Izglītības un zinātnes ministrijas tīmekļa vietnē: <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti> un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pasta adresi: pasts@izm.gov.lv . |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās atbildīgā iestāde un sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija.Noteikumu projekta izpilde nodrošināma pieejamo cilvēkresursu ietvaros.  |
| 3. | Cita informācija | Nav. |
|  |  |  |  |

Izglītības un zinātnes ministre Ilga Šuplinska

Vīza:

valsts sekretārs Jānis Volberts

Z. Iļķēna 67047793

zenta.ilkena@izm.gov.lv